ai4bharat/Pralekha huggingface dataset:
सांस्कृतिक मंत्रालय
पंतप्रधानांना मिळालेल्या भेटवस्तू व स्मरणचिन्हे यांचा ई-लिलाव सांस्कृतिक मंत्रालयाकडून 17 सप्टेंबर पासून आयोजित
लिलावातून जमा झालेली रक्कम नमामि गंगे योजनेला
नवी दिल्ली, 16 सप्टेंबर 2021
महत्वाचे:
- स्मरणचिन्हांमध्ये ऑलिंपिक तसेच परालिम्पिक विजेत्यांचे क्रीडा साहित्य आणि उपकरणे तसेच अयोध्या राम मंदिराची प्रतिकृती यांचा समावेश.
- व्यक्ती किंवा संस्था 17 सप्टेंबर ते 7 ऑक्टोबर 2021 या कालावधीत : https://pmmementos.gov.in या संकेतस्थळाच्या माध्यमातून लिलावात भाग घेऊ शकतील.
भारत सरकारच्या सांस्कृतिक मंत्रालयाने पंतप्रधान नरेंद्र मोदी यांना मिळालेल्या भेटवस्तूंचा व स्मरणचिन्हाचा ई-लिलाव आयोजित केला आहे.
स्मरणचिन्हांमध्ये पदक विजेते ऑलिंपिक वीर तसेच पॅरालिम्पिक विजेत्यांच्या क्रीडा साहित्याचा आणि उपकरणांचा समावेश आहे. त्याचप्रमाणे अयोध्या राम मंदिर , चारधाम , रुद्रकेश सामुदायिक केंद्र यांच्या प्रतिकृती, शिल्प, चित्र आणि मानाच्या शाली यांचाही समावेश आहे.
व्यक्ती किंवा संस्थांना https://pmmementos.gov.in या संकेतस्थळाच्या माध्यमातून 17 सप्टेंबर ऑक्टोबर 2021 या कालावधीत या ई-लिलावात भाग घेता येईल.
या लिलावातून जमा झालेली रक्कम नमामि गंगे योजना या गंगा नदीचे संरक्षण आणि पुनरूज्जीवन हे लक्ष्य असलेल्या 'नमामि गंगे' या योजनेसाठी दिली जाईल.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
उपराष्ट्रपती कार्यालय
व्यवस्थेचा अनुचित लाभ घेणाऱ्या तत्वांना वर्ज्य करणे उद्योग क्षेत्राचे कर्तव्य- उपराष्ट्रपती
नवी दिल्ली, 17 फेब्रुवारी 2020
भारतीय उद्योग क्षेत्रात नैतिक कंपनी प्रशासनाच्या गरजेवर उपराष्ट्रपती एम. व्यंकय्या नायडू यांनी भर दिला आहे.
जमशेदपूर शहराच्या शताब्दी वर्ष समारंभात ते आज बोलत होते. काही जण यंत्रणेचा अनुचित लाभ घेतात अशा तत्वांना वर्ज्य करणे हे उद्योग क्षेत्राचे कर्तव्य असल्याचे ते म्हणाले.
कंपनीची मूल्य, निती नियम आणि सामाजिक जबाबदारी यांची कंपनीचा नावलौकिक उभारण्यात महत्वाची भूमिका असते असे सांगत नैतिकतेला धरुन केलेल्या व्यवसायामुळे ग्राहक आणि गुंतवणुकदारात विश्वास निर्माण होतो. उच्च नैतिक मूल्य आणि उद्योगजकतेच्या भावनेची जोपासना करणारा अशा शब्दात उपराष्ट्रपतींनी टाटा समूहाची प्रशंसा केली.
उद्योग आणि कृषी हे राष्ट्राचे दोन डोळे आहेत असे सांगून सरकारचे आर्थिक प्रगतीचे नियोजित उद्दीष्ट साध्य करण्यासाठी उद्योगाने त्याला पोषक प्रयत्न करायला हवेत असे मत त्यांनी व्यक्त केले. भारतासारख्या विकसनशील अर्थव्यवस्थेसाठी सार्वजनिक-खाजगी भागीदारी हे विकासाचे उत्तम मॉडेल असल्याचे त्यांनी स्पष्ट केले.
M.Chopade/N.Chitale/P.Malandkar
(Visitor Counter : 89
ऊर्जा मंत्रालय
पंतप्रधानांनी एनटीपीसीच्या तेलंगणा महा औष्णिक वीज निर्मिती केंद्राच्या पहिल्या 800 मेगावॅट संयंत्राचे केले लोकार्पण
तेलंगणा महा औष्णिक वीज निर्मिती केंद्र भारतातील एनटीपीसीच्या वीज निर्मिती केंद्रापैकी सर्वात आधुनिक केंद्र : पंतप्रधान
नवी दिल्ली, 3 ऑक्टोबर 2023
पंतप्रधान नरेंद्र मोदी यांनी आज तेलंगणामधील निजामाबाद येथे एका कार्यक्रमात एनटीपीसीच्या तेलंगणा महा औष्णिक वीज निर्मिती केंद्राच्या पहिल्या 800 मेगावॅट संयंत्राचे लोकार्पण केले. पेड्डापल्ली जिल्ह्यातले हे केंद्र तेलंगणाला वाजवी दरात वीज पुरवेल आणि राज्याच्या आर्थिक विकासाला चालना देईल. देशातील सर्वात पर्यावरण-स्नेही वीज केंद्रांपैकी हे एक केंद्र असेल.
उपस्थितांना संबोधित करताना, पंतप्रधानांनी तेलंगणातील लोकांचे अभिनंदन केले . ते म्हणाले की कोणत्याही राष्ट्राचा किंवा राज्याचा विकास वीज निर्मितीच्या त्याच्या स्वयंपूर्ण क्षमतेवर अवलंबून असतो कारण त्यामुळे एकाच वेळी जगणे सुखकर होते आणि व्यवसाय सुलभता देखील सुधारते. “सुरळीत वीज पुरवठा राज्यातील उद्योगांच्या वाढीला गती देतो”, असे पंतप्रधान म्हणाले.
तेलंगणा महा औष्णिक वीज निर्मिती केंद्र देशातील एनटीपीसीच्या सर्व वीज निर्मिती केंद्रापैकी सर्वात आधुनिक केंद्र आहे याबद्दल पंतप्रधानांनी आनंद व्यक्त केला. एनटीपीसीच्या तेलंगणा महा औष्णिक वीज निर्मिती केंद्राचा पहिला टप्पा पेड्डापल्ली जिल्ह्यातील एनटीपीसीच्या विद्यमान रामगुंडम केंद्राच्या परिसरात उपलब्ध जमिनीवर 10,998 कोटी रुपये मंजूर खर्चाने उभारला जात आहे. हे केंद्र येथील वीज निर्मितीतील 85% वीज तेलंगणा राज्याला पुरवेल.
कार्यक्रमातील पंतप्रधानांचे भाषण येथे पाहता येईल.
हे देखील वाचा:
पंतप्रधानांनी तेलंगणा मधील निजामाबाद येथे सुमारे 8000 कोटी रुपयांच्या राष्ट्रीय प्रकल्पांची पायाभरणी आणि लोकार्पण केले
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 28
गृह मंत्रालय
कोविड-19 च्या प्रादुर्भावामुळे घातलेल्या प्रवास निर्बंधांमुळे सध्या भारतात राहत असलेल्या विदेशी नागरिकांसाठी 30 एप्रिल 2020 पर्यंत कॉन्सुलर सेवांना मंजुरी
नवी दिल्ली, 13 एप्रिल 2020
कोविड-19 च्या प्रादुर्भाव रोखण्यासाठी घातलेल्या प्रवास निर्बंधांमुळे सध्या भारतात राहत असलेल्या विदेशी नागरिकांसाठी 30 एप्रिल 2020 पर्यंत कॉन्सुलर सेवांना, केंद्रीय गृह मंत्रालयाने, 28 मार्च 2020 ला अनुकंपा तत्वावर मंजुरी दिली आहे. जनतेमधला संभ्रम दूर करण्यासाठी ही माहिती देण्यात येत आहे. 
जगातल्या अनेक भागात कोविड-19 चा प्रादुर्भाव वाढल्यामुळे भारतीय प्रशासनाने घातलेल्या प्रवास निर्बंधांमुळे भारतात अडकलेल्या विदेशी नागरीकांचा नियमित व्हिसा, ई व्हिसा, तसेच ज्यांच्या व्हिसाची मुदत संपली असेल किंवा 01.02.2020  ते 30.04.2020  या काळात संपणार असेल, त्यांना या विदेशी नागरीकानी, ऑनलाइन अर्ज केल्यानंतर, 30 एप्रिल 2020  पर्यंत, अनुकंपा तत्वावर, मुदतवाढ देण्यात येईल.
(G.Choppalkatti/N.Chitale/D.Rane
आरोग्य आणि कुटुंब कल्याण मंत्रालय
देशात रूग्ण कोविडमुक्त होण्याचे प्रमाण सतत वाढत असून ,गेल्या 24तासात 3 लाखांहून अधिक रूग्ण बरे झाले
देशभरात 29.16 कोटींहून अधिक कोविड चाचण्या करण्यात आल्या आहेत
देशभरात आज 29.16 कोटींहून अधिक कोविड चाचण्या करण्यात आल्या आहेत. आजच्या तारखेपर्यंत एकूण 29,16,47,037 चाचण्या करण्यात आल्या आहेत. भारतात आतापर्यंत एकूण 1,62,93,003 रूग्ण कोविडमुक्त झाले.
रुग्ण बरे होण्याचा राष्ट्रीय दर 81.77% असून गेल्या 24 तासांत 3,00,732 रुग्ण बरे झाल्याची नोंद झाली आहे.
बरे झालेल्या नवीन रुग्णांपैकी 73.49% रूग्ण हे दहा राज्यांमधील आहेत.
भारतातील सक्रीय रुग्णांचा आलेख पुढे दिला आहे, दैनंदिन पॉझिटिव्हिटी दर 21.19% इतका आहे.
गेल्या 24 तासात 3,68,147 नव्या रुग्णांची नोंद झाली.
नव्या रुग्णांपैकी 73.78 % एकूण सक्रीय रुग्ण हे महाराष्ट्र,कर्नाटक,केरळ,उत्तरप्रदेश,
दिल्ली,तामिळनाडू,पश्चिम बंगाल,आंध्रप्रदेश,राजस्थान आणि बिहार या दहा राज्यांमधील आहेत.
महाराष्ट्रात सर्वाधिक म्हणजे 56,647 रुग्णांची नोंद झाली. त्या खालोखाल कर्नाटक 37,733 आणि केरळमध्ये 31,959 नव्या रुग्णांची नोंद झाली.
आज देशभरातील उपचाराधीन सक्रीय रुग्णांची एकूण संख्या 34,13,642 वर पोहोचली आहे. ही देशातल्या एकूण पॉझीटीव्ह रुग्णांच्या 17.13% इतकी आहे. गेल्या 24 तासांत यामधे 63,998 अधिक सक्रीय रूग्णांची भर पडल्याची नोंद झाली.
नव्या रुग्णांपैकी 81.46% एकूण सक्रीय रुग्ण महाराष्ट्र,कर्नाटक,उत्तरप्रदेश,केरळ,राजस्थान,गुजरात,आंध्रप्रदेश,छत्तिसगड,तामिळनाडू,पश्चिम बंगाल, बिहार आणि हरीयाना
या बारा राज्यांमध्ये आहेत.
राष्ट्रीय मृत्यू दरात घट होत असून हा दर सध्या 1.10 टक्के आहे आणि तो सातत्याने खाली येत आहे
देशात गेल्या 24 तासात 3,417 रुग्णांचा मृत्यू झाला
यापैकी 74.54 टक्के मृत्यू दहा राज्यात झाले आहेत. दैनंदिन होणाऱ्या मृत्यूपैकी महाराष्ट्रात सर्वाधिक  जणांचा मृत्यू झाला,त्या खालोखाल दिल्लीत ,तर उत्तरप्रदेशात 288 मृत्यू झाले.
तीन राज्ये / केंद्र शासित प्रदेशात गेल्या 24 तासात कोविड -19 मुळे एकही मृत्यू झालेला नाही. यामध्ये दमण आणि दीव दादरा नगर हवेली,लक्षद्विप आणि अरुणाचल प्रदेश यांचा समावेश आहे.
जलसंपदा, नदी विकास आणि गंगा पुनरुत्थान मंत्रालय
नद्या जोडणी प्रकल्पांना सर्वोच्च प्राधान्य
(नवी दिल्ली, 23 जुलै 2018
देशातील नद्या जोडणी प्रकल्पांच्या कामांना सर्वोच्च प्राधान्य देण्यात आल्याची माहिती जलस्रोत राज्यमंत्री अर्जुन राम मेघवाल यांनी आज राज्यसभेत एका लेखी उत्तरात दिली. आवश्यक सर्वेक्षण आणि अभ्यासाअंती राष्ट्रीय जल विकास संस्थेने देशात 30 ठिकाणी अशा जोडण्या शक्य असल्याचे निश्चित केले. त्यानुसार महाराष्ट्रासह देशभरात अशा नद्या जोडणी प्रकल्पांचे काम वेगाने सुरू आहे.
महानदी आणि गोदावरी, गोदावरी आणि कृष्णा, कृष्णा आणि पेन्नार या नद्यांच्या जोडणीसंदर्भातील व्यवहार्यता अहवालाचे काम पूर्ण झाले आहे. तर तापी आणि नर्मदा, दमणगंगा आणि पिंजाळ, बेडती आणि वरदा या नद्यांचे सविस्तर प्रकल्प अहवाल पूर्ण झाले आहेत. महाराष्ट्र आणि गुजरातमधून वाहणाऱ्या नद्या जोडण्यांसंदर्भातील प्रकल्पांच्या सामंजस्य कराराचा मसुदा संबंधित राज्यांना सहमतीसाठी पाठविण्यात आल्याची माहितीही मेघवाल यांनी दिली.
N.Sapre/M.Pange/P.Kor
पंतप्रधान कार्यालय
पंतप्रधान 25 मे रोजी तिसऱ्या खेलो इंडिया विद्यापीठ क्रीडा स्पर्धांच्या प्रारंभाची घोषणा करणार
या क्रीडा स्पर्धेत 200 हून अधिक विद्यापीठांमधील 4750 हून अधिक खेळाडू 21 क्रीडा प्रकारांमध्ये होणार सहभागी
क्रीडा स्पर्धांच्या शुभंकराचे नाव जितू असून दलदलीतील हरीण  या उत्तर प्रदेशाच्या राज्य प्राण्याचे तो प्रतिनिधित्व दर्शवतो
25 मे ते 3 जून या कालावधीत या या क्रीडा स्पर्धांचे आयोजन
नवी दिल्ली, 24 मे 2023
पंतप्रधान नरेंद्र मोदी 25 मे रोजी संध्याकाळी 7 वाजता दूरदृश्य प्रणालीद्वारे खेलो इंडिया विद्यापीठ क्रीडा स्पर्धा 2022 सुरु झाल्याची घोषणा करतील.
देशात क्रीडा संस्कृती विकसित करण्यावर आणि युवकांना खेळासाठी प्रोत्साहित करण्यावर पंतप्रधानांनी नेहमीच भर दिला आहे. नवोदित खेळाडूंना पाठबळ देण्यासाठी सरकारने विविध योजना सुरू केल्या आहेत आणि देशातील क्रीडा व्यवस्था बळकट करण्यासाठी प्रयत्न सुरू केले आहेत. खेलो इंडिया विद्यापीठ क्रीडा स्पर्धांचे आयोजन हे या दिशेने आणखी एक पाऊल आहे.
यावर्षी, तिसऱ्या खेलो इंडिया विद्यापीठ क्रीडा स्पर्धा उत्तर प्रदेशमध्ये 25 मे ते 3 जून दरम्यान होणार आहेत. या स्पर्धांचे वाराणसी, गोरखपूर, लखनौ आणि गौतम बुद्ध नगर येथे आयोजन करण्यात आले आहे. या क्रीडा स्पर्धांमध्ये 200 हून अधिक विद्यापीठांमधील 4750 हून अधिक खेळाडू 21 क्रीडा प्रकारांमध्ये सहभागी होतील. वाराणसी येथे 3 जून रोजी या क्रीडास्पर्धांचा समारोप सोहळा होणार आहे.
या क्रीडा स्पर्धांच्या शुभंकराचे नाव जितू आहे असून तो दलदलीतील हरीण  या उत्तर प्रदेशच्या राज्य प्राण्याचे प्रतिनिधित्व दर्शवतो.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह मंत्रालय
NCR क्षेत्रातील कोविड-19 च्या परिस्थितीचा आढावा घेण्यासाठी केंद्रीय गृहमंत्र्यांची वरिष्ठ अधिकाऱ्यांसोबत बैठक
कोविडचा सामना करण्यासाठी दिल्ली-NCR क्षेत्रात समान धोरण राबवण्यावर अमित शाह यांचा भर
कोविड-19 नियंत्रणासाठी अधिक चाचण्या करण्याची गरज, तसेच कोविड-19 पॉझिटिव्ह रुग्ण ओळखणे आणि त्यावर त्वरित उपचार होणे आवश्यक –केंद्रीय गृहमंत्री
नवी दिल्ली, 18 जून 2020
केंद्रीय गृहमंत्री अमित शाह यांनी आज दिल्ली NCR क्षेत्रात कोविड-19 आजाराच्या परिस्थिती आणि तयारीचा आढावा घेण्यासाठी बैठक घेतली. कोविडचा सामना करण्यासाठी दिल्ली आणि NCR दोन्ही परीसरात समान धोरण राबवले जावे, यावर त्यांनी भर दिला. NCR क्षेत्रातील दाटीवाटीची शहरी रचना लक्षात घेता, दिल्ली आणि NCR क्षेत्रातील संबंधित अधिकाऱ्यांनी या आजारावर नियंत्रण आणण्यासाठी एकत्र बसून धोरण आखणे आणि त्याची अंमलबजावणी करणे योग्य ठरेल, असे शाह यावेळी म्हणाले. विषाणू संक्रमण आटोक्यात आणण्यासाठी अधिक चाचण्या करणे आवश्यक असून कोविड चे पॉझिटिव्ह रुग्ण शोधून त्यांच्यावर वेळेत उपचार करणे आवश्यक ठरेल, असेही ते म्हणाले. यासाठी मिशन मोडवर काम करण्याची काम करण्याची गरज आहे. नीती आयोगाचे सदस्य डॉ व्ही. के. पॉल यांच्या अध्यक्षतेखालील तज्ञ समितीने कोविड-19 च्या चाचणीसाठी 2,400 रुपये शुल्क निश्चित केले आहे आणि जर अशा चाचण्यांसाठी उत्तर प्रदेश आणि हरियाणात जास्त किंमत आकारली जात असेल, तर राज्य सरकारांनी अंतर्गत चर्चेनंतर आपल्या राज्यात चाचण्यांचे शुल्क कमी करण्याबाबत निर्णय घ्यावा, अशी सूचना शाह यांनी केली. या समितीने कोविड19 च्या रूग्णांसाठीचे बेड्स आणि उपचार याचेही दर निश्चित केले असून हेच दर NCR परिसरातील रुग्णालयांना लागू केले जाऊ शकतात,असेही त्यांनी सांगितले.
नव्या रॅपिड अँटीजेन पद्धतीनुसार कोविड 19 ची चाचणी केली जावी, या चाचणीला ICMR ने परवानगी दिली आहे, अशीसूचना अमित शाह यांनी केली. या पद्धतीमुळे, चाचण्यांची क्षमता वाढेल, तसेच आजाराचे लवकर निदान झाल्यामुळे उपचारही लवकर सुरु केले जाऊ शकतील, असे ते म्हणाले.
उत्तरप्रदेश आणि हरियाणा राज्यातील अधिकाऱ्यांनी कोविड-19 साठीचे बेड्स, वेंटीलेटर्स, ऑक्सिजन सिलेंडर, अतिदक्षता आणि रुग्णवाहिका अशा सर्वांची माहिती आणि 15 जुलैपर्यंत ही सर्व संसाधने वाढविण्यासाठी काय योजना आहे, याची सविस्तर माहिती सादर करावी, असे निर्देश गृहमंत्र्यांनी दिले. यामुळे, NCR आणि दिल्ली परिसरात कोरोनाचा सामना करण्यासाठी समान धोरण आखणे सोयीचे होईल, असे गृहमंत्री म्हणाले.
केंद्र सरकारकडून कोविडचा सामना करण्यासाठी सर्वतोपरी मदत केली जाईल, असे आश्वासन अमित शाह यांनी NCR मधील अधिकाऱ्यांना दिले. या बैठकीला दिल्लीचे मुख्यमंत्री अरविंद केजरीवाल, आणि केंद्र सरकारमधील वरिष्ठ अधिकारी तसेच, दिल्ली, हरियाणा आणि उत्तर प्रदेशचे मुख्य सचिव आणि इतर वरिष्ठ अधिकारी उपस्थित होते.R.Tidke/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
उपराष्ट्रपती कार्यालय
भारत आपल्या अंतर्गत बाबीत बाह्य हस्तक्षेप स्वीकारणार नाही- उपराष्ट्रपती
भारत आपल्या अंतर्गत बाबीत बाह्य हस्तक्षेप स्वीकारणार नाही असे उपराष्ट्रपती व्यंकय्या नायडू यांनी स्पष्ट केले आहे. ते आज नवी दिल्लीत एक कार्यक्रमात बोलत होते.
जम्मू काश्मीरच्या वेगवान विकासासाठी, जम्मू काश्मीर आणि लडाख या दोन केंद्रशासित प्रदेशात विभाजन करण्यात आल्याचे त्यांनी सांगितले.
दहशतवाद संपूर्ण मानवतेचा शत्रू आहे, त्याचा धर्माशी संबंध नाही, दहशतवादाचा धर्माशी संबंध जोडणे समस्याकारक असल्याचे ते म्हणाले.
जागतिक आर्थिक विकासाची गती मंदावलेली असतानाही भारताची अर्थव्यवस्था ही जगातल्या वेगवान अर्थव्यवस्थांपैकी एक आहे. याच गतीने सुधारणा सुरू राखल्यास भारत जगातली तिसरी मोठी अर्थव्यवस्था ठरेल असा विश्वास त्यांनी व्यक्त केला.
गृह आणि शहरी व्यवहार मंत्रालय
सर्व शहरी भागातल्या सार्वजनिक आणि सामुदायिक शौचालयांची स्थिती सुधारण्यासाठी भव्य मोहीम सुरू करण्यात आली
केंद्रीय गृहनिर्माण आणि शहरी व्यवहार मंत्री हरदीप सिंग पुरी यांनी जागतिक शौचालय दिन 2022 च्या निमित्ताने शौचालय 2.0 मोहीम सुरू केली
बेंगळुरू, कर्नाटक येथे आयोजित राष्ट्रीय कार्यक्रमात केंद्रीय गृहनिर्माण आणि शहरी व्यवहार मंत्री हरदीप सिंग पुरी यांनी जागतिक शौचालय दिन 2022 निमित्त आज टॉयलेट 2.0 मोहिमेचा शुभारंभ केला. नागरिक आणि शहरी स्थानिक स्वराज्य संस्थांच्या एकत्रित सहकार्याने देशातल्या नागरी भागातल्या सार्वजनिक आणि सामुदायिक शौचालयांचा चेहरा मोहरा बदलणे हा या मोहिमेचा उद्देश आहे. शौचालये 2.0 मोहिमेचा शुभारंभ करताना केंद्रीय मंत्री म्हणाले, “भारत हागणदारी मुक्त मानसिकतेच्या पलिकडे जाण्यासाठी सज्ज आहे. स्वच्छ आणि सुरक्षित सार्वजनिक स्वच्छतागृहे आणि सार्वजनिक जागामुळे जनतेला उत्तम राहणीमानाचा अनुभव मिळेल. आणि म्हणूनच शौचालये 2.0 मोहीम "2" सुरू करताना मला आनंद होत आहे. या मोहीमेला यशस्वी करण्यासाठी सर्व भागधारक एकत्रितपणे काम करतील असा विश्वास त्यांनी व्यक्त केला.
उद्घाटन सत्राला संबोधित करताना,केंद्रीय गृहनिर्माण आणि शहरी व्यवहार मंत्रालयाचे सचिव, मनोज जोशी यांनी उपस्थितांना आठवण करून दिली की, स्वच्छतेचा प्रवास हा निरंतर चालणारा असतो आणि त्यासाठी संस्थात्मक उपाययोजना आवश्यक असतात. मानवी कचऱ्याची योग्य आणी सुरक्षितपणे विल्हेवाट लावली जाणे सुनिश्चित करण्यासाठी शहरांसाठी ODF++ प्रोटोकॉल आणि प्रमाणपत्र दिले जाते. आपल्या देशातल्या 25% शहरांनी आधीच हा दर्जा प्राप्त केला आहे.
जागतिक शौचालय दिन कार्यक्रमापूर्वी तीन दिवसांच्या विस्तृत क्षमता विकास कार्यशाळा घेण्यात आल्या. गृहनिर्माण आणि शहरी व्यवहार मंत्रालयाने वॉश  संस्थेच्या सहकार्याने 16 ते 18 नोव्हेंबर 2022 दरम्यान कर्नाटकातल्या बेंगळुरू येथे, 3-दिवसांची कार्यशाळा आयोजित केली होती जेणेकरुन राज्यांना सांडपाण्याचे एकात्मिक व्यवस्थापन करण्यासाठी निश्चित वेळेत सज्ज करता येईल.
पंतप्रधान कार्यालय
आयआरएनएसएस-1आयच्या यशस्वी प्रक्षेपणाबद्दल पंतप्रधानांनी इस्रोच्या वैज्ञानिकांचे अभिनंदन
नवी दिल्ली, 12 एप्रिल 2018
दिशादर्शक उपग्रह आयआरएनएसएस-1 आयच्या यशस्वी प्रक्षेपणाबद्दल पंतप्रधान नरेंद्र मोदींनी इस्रोच्या वैज्ञानिकांचे अभिनंदन केले.
‘दिशादर्शक उपग्रह आयआरएनएसएस-1आय-पीएसएलव्हीच्या यशस्वी प्रक्षेपणाबद्दल मी आपल्या वैज्ञानिकांचे अभिनंदन करतो. या यशाचा फायदा आपल्या अंतराळ कार्यक्रमासह सामान्य जनतेला देखील होणार आहे. इस्रोच्या टिमचा आम्हाला अभिमान आहे’ असे पंतप्रधानांनी आपल्या संदेशात म्हटले आहे.
BG/SM/PK
(Visitor Counter : 110
वाणिज्य आणि उदयोग मंत्रालय
केंद्रीय वाणिज्य आणि उद्योग मंत्री पीयूष गोयल यांनी सीप्झ सेझ प्रकल्पांचा घेतला आढावा , नवीन संकेतस्थळाचा केला प्रारंभ
केंद्रीय वाणिज्य आणि उद्योग, वस्त्रोद्योग आणि ग्राहक व्यवहार, अन्न आणि सार्वजनिक वितरण मंत्री पीयूष गोयल यांनी आज मुंबईत सांताक्रूझ इलेक्ट्रॉनिक्स एक्सपोर्ट प्रोसेसिंग झोन  येथे पुनर्विकास प्रकल्पांचा आढावा घेतला.
तसेच वेगवान वापरकर्ता इंटरफेससाठी सुधारित वैशिष्ट्यांसह सीप्झच्या नवीन संकेतस्थळाचाही प्रारंभ केला. संकेतस्थळासाठी येथे भेट द्या : https://www.seepz.gov.in/
पंतप्रधान कार्यालय
पंतप्रधान 7 डिसेंबर रोजी आग्रा मेट्रो प्रकल्पाच्या बांधकामाचे उद्घाटन करणार
नवी दिल्ली, 5 डिसेंबर 2020
पंतप्रधान नरेंद्र मोदी 7 डिसेंबर 2020 रोजी दुपारी 12:00 वाजता व्हिडिओ कॉन्फरन्सिंगद्वारे आग्रा मेट्रो प्रकल्पाच्या बांधकामाचे उद्घाटन करतील. केंद्रीय गृहनिर्माण आणि शहरी कामकाज मंत्री हरदीपसिंग पुरी, उत्तर प्रदेशचे मुख्यमंत्री योगी आदित्यनाथ आणि इतर मान्यवर देखील आग्रा येथील 15 बटालियन पीएसी परेड मैदानावर होणाऱ्या या कार्यक्रमाला उपस्थित राहणार आहेत.
आग्रा मेट्रो प्रकल्पाबद्दल
आग्रा मेट्रो प्रकल्पात एकूण 29.4 किमी लांबीचे दोन कॉरिडॉर आहेत आणि ते ताजमहाल, आग्रा किल्ला, सिकंद्रा यासारख्या प्रमुख पर्यटन स्थळांना रेल्वे स्थानक आणि बसस्थानकांशी जोडतात. या प्रकल्पामुळे आग्रा शहराच्या 26 लाख जनतेला फायदा होईल आणि दरवर्षी आग्र्याला भेट देणाऱ्या 60 लाखाहून अधिक पर्यटकांचीही सोय होईल. ऐतिहासिक आग्रा शहराला पर्यावरण अनुकूल जलद वाहतूक प्रणाली प्रदान करेल. या प्रकल्पाची अंदाजे किंमत 8,379.62 कोटी रुपये असेल जो 5 वर्षात पूर्ण होईल.
तत्पूर्वी, 8 मार्च 2019 रोजी पंतप्रधानांनी ‘सीसीएस विमानतळ ते मुन्शीपुलिया’ पर्यंत संपूर्ण 23 किमी लांबीच्या उत्तर-दक्षिण कॉरिडॉरवर लखनौ मेट्रोचे व्यावसायिक परिचालन सुरू करण्याबरोबरच आग्रा मेट्रो प्रकल्पाचे उद्घाटन केले होते.
S.Thakur/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी नागालँडच्या जनतेला दिल्या राज्य स्थापना दिनानिमित्त शुभेच्छा
पंतप्रधान श्री नरेंद्र मोदी यांनी नागालँडच्या जनतेला राज्य स्थापना दिनानिमित्त शुभेच्छा दिल्या आहेत.
आपल्या ट्विट संदेशात पंतप्रधान म्हणाले;
"नागालँडच्या राज्य स्थापना दिनाच्या विशेष प्रसंगी, राज्याच्या प्रिय जनतेला शुभेच्छा. नागा संस्कृती शौर्य आणि मानवीय मूल्ये दर्शवते. नागालँडचे लोक भारताच्या विकासात भरीव योगदान देत आहेत. नागालँडच्या भविष्यातील
प्रगतीसाठी मी प्रार्थना करतो. "
संरक्षण मंत्रालय
राष्ट्रपतींनी विंग कमांडर उत्तर कुमार  फ्लाइंग  यांना वायू सेना पदक  प्रदान केले
विंग कमांडर उत्तर कुमार  फ्लाइंग  हे सुखोई -30 एमकेआय स्क्वाड्रनमध्ये जुलै 2017 पासून पायलट आहेत
04 ऑगस्ट 2020 रोजी, विंग कमांडर उत्तर कुमार यांना एअर टू एअर रिफ्यूलिंग इंस्ट्रक्शनल सॉर्टीचे उड्डाण करण्याची जबाबदारी सोपवण्यात आली. या मोहिमेदरम्यान, इंधन भरण्याची नळी इतर एसयू -30 एमकेआयच्या पॉडपासून निखळली , तर ड्रोग अजूनही त्याच्या विमानाच्या प्रोबशी जोडलेला होता. सुटलेली नळी विमानाच्या दिशेने चाबूक मारल्यासारखी आपटत होती , त्यामुळे छत आणि एअरफ्रेमचे नुकसान झाले. आणि विमानाला दोलायनांचा सामना करावा लागला. नळी तुटल्यामुळे मुख्य विमानातून इंधन गळती झाली. अन्य विमानाच्या क्षेत्रात अचानक विमान दोलायनांच्या अज्ञात आपत्कालीन स्थितीचा अनुभव येऊनही , त्यांनी शांतपणे परिस्थितीचे मूल्यांकन केले आणि पूर्ण नियंत्रण ठेवले. त्यांनी तत्काळ मदर एअरक्राफ्टच्या कर्मचाऱ्यांना इंधन गळती थांबवण्याची सूचना केली आणि ते सुरक्षित स्थितीत आले. त्यांच्या विमानाच्या उड्डाण नियंत्रण हालचाली प्रतिबंधित असल्याने, पुन्हा सावरण्यासाठी विमान चालवण्यासाठी मोठ्या प्रमाणावर दबाव आणि अपवादात्मक उड्डाण कौशल्य आवश्यक होते. त्यांनी सुरक्षा सुनिश्चित करण्याची योजना काळजीपूर्वक आखली . कारण कॅनपी अंधारमय झाल्यामुळे उजवीकडे दृश्यमानता अगदी नगण्य होती. विमान नियंत्रित करता येईल याची खात्री करण्यासाठी त्यांनी उड्डाण करण्यासाठी योग्य वेग पटकन मोजला.त्यांनी उत्कृष्ट उड्डाण कौशल्यांचा वापर केला आणि विमानाला सुरक्षितपणे उतरवण्याच्या दृष्टीने वेगळ्या नियंत्रण सूचना दिल्या. लँडिंगनंतर, तुटलेली नळी अंडरकेरेज डी-दरवाजात अडकलेली आढळली आणि यामुळे आगीचा मोठा धोका निर्माण झाला. जीवाला धोका असलेल्या या स्थितीत दोन्ही वैमानिकांना बाहेर पडावे लागले असते . मात्र त्यांचे अनुकरणीय धैर्य आणि वैमानिक कौशल्य केवळ त्यांच्या विमानाच्याच नव्हे तर इतर विमानांच्या सुरक्षेच्या दृष्टीने महत्त्वपूर्ण होते.
या अपवादात्मक धाडसासाठी विंग कमांडर उत्तर कुमार यांना वायु सेना पदक  प्रदान करण्यात आले आहे.
दूरसंचार आणि माहिती तंत्रज्ञान मंत्रालय
सहाव्या भारतीय मोबाईल परिषद 2022 मध्ये पंतप्रधान नरेंद्र मोदी यांच्या हस्ते होणार भारतातील 5G सेवांचा शुभारंभ
नवी दिल्ली, 30 सप्टेंबर 2022
पंतप्रधान नरेंद्र मोदी यांच्या हस्ते उद्या म्हणजे एक ऑक्टोबर रोजी भारतातील 5G सेवांचा शुभारंभ होणार असून त्यांच्या हस्ते नवी दिल्लीतील प्रगती मैदानात सहाव्या भारतीय मोबाईल परिषद 2022  चे उदघाटन होणार आहे.
अनेक वर्षांच्या अथक परिश्रमानंतर 5G सेवांचा शुभारंभ होत आहे. अलीकडेच 5G ध्वनिलहरींचा यशस्वीरित्या लिलाव करण्यात आला आणि दूरसंचार सेवा प्रदात्यांना 51,236 मेगाहर्टझ इतक्या क्षमतेचे स्पेक्ट्रम वाटप यशस्वीरित्या करण्यात आले ज्याचे एकूण उत्पन्न 1,50,173 कोटी रुपये इतके आहे.
दूरसंवाद विभागाने ऑगस्ट 2022 मध्ये राईट ऑफ वे  नियम 2016 मध्ये सुधारणा केल्या आहेत, ज्यायोगे राईट ऑफ वे अनुमतीसाठी वाजवी दराने शुल्क आकारण्यात येईल, आणि रस्त्यावरील फर्निचरवर 5G चे लहान सेल आणि ऑप्टिकल फायबर केबलच्या स्थापनेसाठी आरओडब्ल्यू शुल्काची कमाल मर्यादा निश्चित करण्यात आली आहे. दूरसंवाद विभागाने 2018 मध्ये तंत्रज्ञान विकसित करण्यासाठी भारतीय तंत्रज्ञान संस्था IITs, इंटरनेट माहिती सेवा IISc बेंगळुरू आणि SAMEER यांच्या मदतीने 5G टेस्टबेडची स्थापना केली आहे. स्टार्टअप्सद्वारे विचारधारा आणि नवीन संशोधनाच्या कल्पना मांडण्यासाठी तसेच नाविन्यपूर्ण उत्पादनांना चालना देण्यासाठी 2020 मध्ये 5G हॅकेथॉन आयोजित करण्यात आली होती. 5G केस लॅब च्या स्थापनेसाठी 2021 पासून आंतर मंत्रालयीन समिती 12 केंद्रीय मंत्रालयांच्या समन्वयाने कार्य करत आहे.
या प्रयत्नांमुळे पंतप्रधानांच्या “जय अनुसंधान” या आवाहनाला प्रत्यक्षात साकारण्यात मदत होईल. हे सर्व प्रयत्न भारताच्या उत्पादन आणि दूरसंवाद क्षेत्रासाठी परिवर्तन घडवून आणणारे आहेत, ज्यामुळे देशांतर्गत 5G एंटरप्राइझ कॅरियर ग्रेड स्टॅक तसेच नाविन्यपूर्ण प्रभावी 5G युज केसेस विकसित होतील.
पंतप्रधानांच्या हस्ते काही निवडक शहरांमध्ये लॉन्च केले जाणारे 5G चे जाळे पुढील काही वर्षांत संपूर्ण देशात पसरेल.
या कार्यक्रमाबद्दल अधिक माहिती जाणून घेण्यासाठी, तसेच त्यासाठी नोंदणी करण्यासाठी, या संकेतस्थळाला भेट देऊ शकता:
www.indiamobilecongress.com/.S.Kane/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132
गृह मंत्रालय
पाकिस्तान आणि चीनमधून घुसखोरीचे प्रयत्न
नवी दिल्ली, 16 सप्टेंबर 2020
भारत-पाकिस्तान सीमेवर गेल्या सहा महिन्यांत घुसखोरीच्या प्रयत्नांच्या घटनांची संख्या खालीलप्रमाणे आहेः
|
|
अनु. क्र.
|
|
महिना
|
|
भारत-पाकिस्तान सीमा
|
|
1.
|
|
फेब्रुवारी, 20
|
|
-
|
|
2.
|
|
मार्च, 20
|
|
04
|
|
3.
|
|
एप्रिल, 20
|
|
24
|
|
4.
|
|
मे, 20
|
|
8
|
|
5.
|
|
जून, 20
|
|
-
|
|
6.
|
|
जुलै, 20
|
|
11
गेल्या सहा महिन्यांत भारत-चीन सीमेवर घुसखोरीची कुठलीही नोंद झालेली नाही.
सीमेपलिकडून होणारी घुसखोरी रोखण्यासाठी सरकारने बहुआयामी दृष्टीकोन स्वीकारला आहे, ज्यामध्ये आंतरराष्ट्रीय सीमा / नियंत्रण रेषेलगत बहुस्तरीय तैनाती, सुधारित गुप्तहेर यंत्रणा आणि परिचालन समन्वय, सीमेवर कुंपण, तंत्रज्ञान उपाय तैनात करणे आणि घुसखोरांविरोधात सक्रिय कारवाई करणे यांचा समावेश आहे.
गृह राज्यमंत्री नित्यानंद राय यांनी आज राज्यसभेत लेखी उत्तरात ही माहिती दिली.S.Thakur/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 52
आरोग्य आणि कुटुंब कल्याण मंत्रालय
मेघालायमधील आशा सेविका:-कोविड विरूद्ध सामुदायिक प्रयत्नांमध्ये अविभाज्य घटक
सर्वेक्षण आणि जागरूकता अभियान बाळकटीकरणात 6700 आशांचा मोठा वाटा
मेघालयात कोरोना रुग्ण आढळताच आशा आणि आशा सहाय्यकांना प्रतिबंधित क्षेत्र म्हणून जाहीर झालेल्या विभागातील सक्रिय रुग्ण शोध पथकाचा अविभाज्य भाग होण्यासाठी प्रशिक्षण देण्यात आले. राजधानी शिलॉंगपासून 12 कि.मी. अंतरावर असलेल्या 70 पेक्षा जास्त घरे असलेल्या मावथेरिया पोमलकराई गावातून पुष्टी झालेला एक रुग्ण आढळला. लवकरच गावात सामुदायिक कोविड व्यवस्थापन समितीची स्थापना करण्यात आली, ज्यामध्ये आशा एस. कुरकलांग देवी या एक महत्त्वाच्या सदस्य होत्या.
गावातील सुमारे 35 प्राथमिक संपर्क ओळखण्यासाठी त्यांची भूमिका महत्त्वपूर्ण होती. जेव्हा कोविड समितीने समुदायाच्या इतर सदस्यांना गृह विलगीकरणाचा सल्ला दिला तेव्हा कुरकलांग देवी यांनी गृह विलगीकरणाच्या नियमांविषयी समुपदेशन केले आणि समुदायाच्या वैद्यकीय व इतर गरजा पूर्ण करण्यासाठी नियमितपणे त्यांच्या घरी भेट दिली.
गावातील स्वयंसेवकांबरोबरच, कुरकलांग देवी यांनी घरातील लोकांना शिधा आणि पिण्याचे पाणी यासारख्या जीवनावश्यक वस्तू पुरविण्याबद्दल गावातील सदस्यांना पाठिंबा दर्शविला. नवजात मुले, गर्भवती महिला, वृद्ध आणि क्षयरोग, उच्च रक्तदाब आणि मधुमेहाच्या ज्ञात रूग्णांसमवेत असलेल्या घरांमध्येही त्यांनी पाठपुरावा व आरोग्य सेवा दिली. त्यांनी संस्थात्मक प्रसूती सुविधा उपलब्ध करून दिली आणि गर्भवती महिला व मुलांना वेळेवर लसीकरण करण्यासाठी गावकऱ्यांना एकत्र केले. सहकारी समुदाय सदस्यांच्या पाठिंब्याने, त्यांनी एकाच वेळी कोविड -19 संबंधित अतिरिक्त कामे करत असताना त्यांची सर्व नियमित कामे केली. यामुळे हे सुनिश्चित केले गेले आहे की कोविड नसलेल्या अत्यावश्यक आरोग्य सेवा खंडित होणार नाहीत. समाज आणि आशा यांच्या संयुक्त प्रयत्नांमुळे आज पोमलकराई गाव कोविड -19 मुक्त आहे.
मेघालयातील अग्रभागी कर्मचारी या रोगाचा प्रसार रोखण्यात मोलाची भूमिका बजावीत आहेत. कोविड -19 च्या विरोधात राज्याच्या लढ्यात आशा सेविकांनी समाजात महत्वाची भूमिका निभावली आहे.प्रतिबंधात्मक क्षेत्रात कोविड ग्राम आरोग्य जनजागृती आणि सक्रिय रुग्ण शोध पथकांचा भाग म्हणून सर्व स्तरांवर, सुमारे 6700 आशा सेविका सहभागी आहेत. हात धुणे, मास्क / फेस कव्हर्सचा वापर, शारीरिक अंतर राखणे यासारख्या कोविड -19 विरूद्ध प्रतिबंधात्मक उपायांबद्दल पथकांनी समुदायात जागरूकता वाढविली. सक्रिय रुग्णांचा शोध घेत त्यांनी चाचणी व उपचार यासारख्या सुविधा वेळेवर उपलब्ध करून दिल्या आहेत.